**ΤΕΧΝΙΚΗ ΕΚΘΕΣΗ**

**ΠΕΡΙΕΧΟΜΕΝΑ**

[1. ΕΙΣΑΓΩΓΗ 1](#_Toc476068573)

[1.1 Ανάθεση της μελέτης -Αντικείμενο 1](#_Toc476068574)

[1.2 Διαθέσιμα στοιχεία 2](#_Toc476068576)

[2. υποβληθεντα στοιχεια .....2](#_Toc476068580)

[3. ΧΑΡΑΞΗ ΟΡΙΩΝ ΑΠΑΛΛΟΤΡΙΩΣΗΣ .....2](#_Toc476068580)

[4. Περιγραφη εργασιων εργασιων κτηματογραφησησ](#_Toc476068586)

[(Κτηματολογιο απαλλοτριουμενων εκτασεων ) ……………………..3](#_Toc476068586)

[4.1 ΔΙΕΥΘΕΤΗΣΗ ΡΕΜΑΤΟΣ ΑΓ. ΓΕΩΡΓΙΟΥ](#_Toc476068592) 4

[4.2 ΔΙΕΥΘΕΤΗΣΗ ΡΕΜΑΤΟΣ ΜΑΛΕΞΗ](#_Toc476068592) 5

[4.3 ΤΑΦΡΟΣ ΝΟΤΙΑ ΤΟΥ ΟΛΥΜΠΙΑΚΟΥ ΙΠΠΙΚΟΥ ΚΕΝΤΡΟΥ](#_Toc476068592) 5

[4.4 ΤΑΦΡΟΣ ΜΑΡΚΟΠΟΥΛΟΥ](#_Toc476068592) 6

**5. ΑΠΑΛΛΟΤΡΙΩΣΕΙΣ** 7

**6. ΕΚΤΙΜΩΜΕΝΟ ΚΟΣΤΟΣ ΑΠΑΛΛΟΤΡΙΩΣΕΩΝ** 8

**ΠΑΡΑΡΤΗΜΑΤΑ**

*Α. ΠΙΝΑΚΕΣ ΣΥΝΤΕΤΑΓΜΕΝΩΝ ΚΟΡΥΦΩΝ ΟΡΙΩΝ ΑΠΑΛΛΟΤΡΙΩΣΗΣ*

*Β. ΑΝΤΙΓΡΑΦΑ ΑΙΤΗΣΕΩΝ – ΑΠΑΝΤΗΣΕΩΝ*

*Γ. ΦΕΚ 199Α/21-12-2017*

# ΕΙΣΑΓΩΓΗ

## Ανάθεση της μελέτης -Αντικείμενο

Με την υπ΄αριθμ. πρωτ. 21941/23-08-2010 Απόφαση Υπουργείου Yποδομών Μεταφορών & Δικτύων/ Γενικής Γραμματείας Δημοσίων Έργων/ Δ/νσης Υδραυλικών Έργων Περιφέρειας Αττικής (Δ10) ανατέθηκε η μελέτη **«ΟΡΙΣΤΙΚΗ ΜΕΛΕΤΗ ΔΙΕΥΘΕΤΗΣΗΣ ΡΕΜΑΤΟΣ ΑΓ.ΓΕΩΡΓΙΟΥ ΑΝ.ΑΤΤΙΚΗΣ ΑΠΟ Χ.Θ. 0+824 (ΑΝΑΝΤΗ ΣΥΜΒΟΛΗΣ Π.ΕΡΑΣΙΝΟΥ) ΕΩΣ Χ.Θ. 8+161 (ΣΥΜΒΟΛΗ ΡΕΜΑΤΩΝ ΚΑΛΥΒΙΩΝ & ΚΟΥΒΑΡΑ)»** στα συμπράττοντα Γραφεία Μελετών : “ΥΔΡΟΔΥΝΑΜΙΚΗ - Γ.ΖΕΡΒΑΣ, Ν.ΓΚΙΩΝΗΣ, Β.ΓΑΒΡΙΗΛΙΔΟΥ & Σια Ε.Ε.” (Υδραυλική μελέτη), “ΜΙΛΤΙΑΔΗΣ ΠΑΤΣΗΣ” (Στατική μελέτη), “ΣΤΑΥΡΟΣ ΔΙΑΚΟΣΤΑΥΡΙΑΝΟΣ” (Τοπογραφική μελέτη), “ΔΗΜΗΤΡΙΟΣ – ΣΥΜΕΩΝ ΓΑΖΕΛΑΣ” (Γεωτεχνική μελέτη & Έρευνα), “ΕΥΑΓΓΕΛΙΑ ΜΙΧΑΗΛΙΔΟΥ” (Μελέτη Περιβαλλοντικών Επιπτώσεων” και “ΑΝΑΣΤΑΣΙΟΣ ΡΕΪΖΟΠΟΥΛΟΣ” (Μελέτη Οικονομικής Σκοπιμότητας).

Αντικείμενο της εν λόγω μελέτης είναι η εκπόνηση της Οριστικής Μελέτης Διευθέτησης του ρέματος Αγ. Γεωργίου της Ανατολικής Αττικής από ανάντη της συμβολής του στον ποταμό Ερασίνο (Χ.Θ. 0+824) έως την Χ.Θ.8+161, όπου συμβάλλουν τα ρέματα Καλυβίων και Κουβαρά και των συμβαλλόντων Τάφρου Μαρκοπούλου, Τάφρου Νότια Ολυμπιακού Ιππικού κέντρου και ρέματος Μαλέξη από την συμβολή του με το ρέμα Αγίας Άννας.

Η μελέτη περιλαμβάνει τον έλεγχο υδραυλικής επάρκειας των έργων που έχουν γίνει, και τη ακριβή διαστασιολόγηση των έργων διευθέτησης του ρέματος και των αναγκαίων τεχνικών σε διασταυρώσεις με το οδικό δίκτυο, με την εκτέλεση των απαιτουμένων ερευνητικών εργασιών και εκπόνηση των αντίστοιχων υποστηρικτικών μελετών, όπως γεωτεχνικών, στατικών, τοπογραφικών-κτηματογράφησης, περιβαλλοντικών και οικονομοτεχνικής μελέτης κόστους-οφέλους.

Η παρούσα τεχνική έκθεση αφορά στην εντολή σύνταξης κτηματολογίου (εκτέλεση εργασιών κτηματογράφησης) για την κήρυξη αναγκαστικής απαλλοτρίωσης για τη διευθέτηση του ρέματος Αγ. Γεωργίου της Ανατολικής Αττικής από ανάντη της συμβολής του στον ποταμό Ερασίνο Χ.Θ. 0+824 έως την Χ.Θ.8+161, όπου συμβάλλουν τα ρέματα Καλυβίων και Κουβαρά και των συμβαλλόντων Τάφρου Μαρκοπούλου, Τάφρου Νότια Ολυμπιακού Ιππικού κέντρου και ρέματος Μαλέξη από την συμβολή του με το ρέμα Αγίας Άννας και ειδικότερα, στην εκτέλεση συγκεκριμένων εργασιών κτηματογράφησης (κτηματολόγιο απαλλοτριούμενων εκτάσεων) καθώς και στην υποβολή συγκεκριμένων παραδοτέων (κτηματολογικοί πίνακες, κτηματολογικά διαγράμματα, τεχνικές εκθέσεις και λοιπά στοιχεία) που αφορούν στην περιοχή μελέτης.

Οι ανωτέρω περιοχές χωροθετούνται στη Δημοτική Ενότητα Μαρκοπούλου του Δήμου Μαρκοπούλου Μεσογαίας, (η ονοματοδοσία και κατάταξη πραγματοποιήθηκε σύμφωνα με το πρόγραμμα ‘Καλλικράτης’ – Πρωτοβάθμιοι και Δευτεροβάθμιοι Οργανισμοί Τοπικής Αυτοδιοίκησης της χώρας με το Ν. 3852/2010).

## Διαθέσιμα στοιχεία (Τοπογραφικά υπόβαθρα)

Στοιχεία που έχουν συλλεχθεί και χρησιμοποιήθηκαν στη παρούσα μελέτη είναι:

* Η τοπογραφική αποτύπωση κλίμακας 1:1.000 της περιοχής του έργου που χορηγήθηκαν από την Δ10.
* Η τοπογραφική αποτύπωση κλίμακας 1:1.000 στη ζώνη χάραξης της Τάφρου Μαρκοπούλου από την ΔΜΕΟ

***2.* ΥΠΟΒΛΗΘΕΝΤΑ ΣΤΟΙΧΕΙΑ**

Στα πλαίσια της σύμβασης μελέτης του θέματος και κατά την εκτέλεση του κτηματολογίου, εκπονήθηκαν οι απαραίτητες συμπληρωματικές τοπογραφικές καθώς και κτηματογραφικές εργασίες για τις ανάγκες της ολοκλήρωσης του έργου.

Παράλληλα, συντάχθηκαν τα αντίστοιχα Κτηματολογικά Διαγράμματα και Κτηματολογικοί Πίνακες, οι καρτέλες ιδιοκτησίας κτισμάτων και πραγματοποιήθηκε καταγραφή επικειμένων ανά ιδιοκτησία.

Όλα τα ανωτέρω στοιχεία συνοδεύουν τις Τεχνικές Εκθέσεις Κτηματολογίου και υποβάλλονται σε έντυπη και ψηφιακή μορφή.

***3.* ΧΑΡΑΞΗ ΟΡΙΩΝ ΑΠΑΛΛΟΤΡΙΩΣΗΣ**

Τα όρια απαλλοτρίωσης του ρ. Αγίου Γεωργίου και του ρ. Μαλέξη χαράχθηκαν θέτοντας σαν γενική αρχή να περιλάβουν την έκταση εντός της οποίας θα κατασκευασθούν τα έργα.

Λόγω της διαμόρφωσης του εδάφους προκύπτουν τμήματα στα οποία απαιτείται η κατασκευή ορυγμάτων και τμήματα στα οποία απαιτείται η κατασκευή επιχωμάτων, αμφοτέρων μικρού ύψους, χωρίς όμως να είναι δυνατή ο επακριβής καθορισμός των γραμμών οφρύος και ποδός, λόγω της διαφορετικότητας των τοπικών συνθηκών του εδάφους.

Εξ αιτίας του γεγονότος αυτού αποφασίστηκε, με την σύμφωνη γνώμη της Υπηρεσίας, όπου κρίνεται απαραίτητο, η χάραξη του ορίου απαλλοτρίωσης σε απόσταση 1,00 έως 1,50 μ. ευρύτερα της γραμμής οριοθέτησης του ρέματος.

Ειδικότερα στα σημεία κατασκευής των τεχνικών η διεύρυνση είναι μεγαλύτερη ώστε να περιλαμβάνεται εντός της απαλλοτρίωσης όλη η έκταση της απαιτούμενης εκσκαφής ορύγματος για την κατασκευή του τεχνικού.

Επιπλέον εντός απαλλοτρίωσης τέθηκαν και μικρές εκτάσεις εκτός οριοθέτησης , στις οποίες θα κατασκευασθούν νέα τμήματα οδών που θα συνδέουν ορισμένα τεχνικά με το υφιστάμενο οδικό δίκτυο.

Η τάφρος ΝΟΙΚ οδεύει παράλληλα της οδού Μυρινούντος στο αριστερό έρεισμα αυτής. Τα όρια απαλλοτρίωσης για την κατασκευή της Τάφρου ΝΟΙΚ, εφαρμόζοντας το ανωτέρω σκεπτικό, χαράχθηκαν σε απόσταση 0,80 μ. από την πλευρά της οδού και σε απόσταση 0,30 μ. από την πλευρά των παρόδιων ιδιοκτησιών ευρύτερη της γραμμής οριοθέτησης.

Τα όρια απαλλοτρίωσης για την κατασκευή της Τάφρου Μαρκοπούλου ταυτίζονται με την γραμμή οριοθέτησης της τάφρου.

4. ΠΕΡΙΓΡΑΦΗ ΤΩΝ ΕΡΓΑΣΙΩΝ ΚΤΗΜΑΤΟΓΡΑΦΗΣΗΣ (Κτηματολόγιο απαλλοτριούμενων εκτάσεων)

Η σύνταξη των κτηματολογικών στοιχείων (διαγραμμάτων, πινάκων, τεχνικών εκθέσεων και λοιπών στοιχείων) πραγματοποιήθηκε σύμφωνα με τα συμβατικά τεύχη της μελέτης του θέματος, τα ισχύοντα περί εκπόνησης μελετών υδραυλικών έργων, τις τεχνικές προδιαγραφές και τα οριζόμενα στο Ν. 2882/2001 (ΦΕΚ 17Α΄/6-02-2001) «Κώδικας αναγκαστικών απαλλοτριώσεων», όπως ισχύει σήμερα και στις Εγκυκλίους αριθμ. Ε30/1989 και 24/2010 της Δ/νσης Απαλλοτριώσεων και Τοπογραφήσεων (Δ12) της Γ.Γ.Δ.Ε./ΥΠ.Υ.ΜΕ.ΔΙ.

Για τον καθορισμό των ορίων των φερομένων ιδιοκτησιών, έγινε συνδυασμός της υπόδειξης των οριοδεικτών (ως επί το πλείστον ιδιοκτήτες με γνώση του ιδιοκτησιακού καθεστώτος της περιοχής) και της υφισταμένης κατάστασης.

Παράλληλα με την υπόδειξη των ορίων των ιδιοκτησιών, πραγματοποιήθηκε και η τοπογραφική / κτηματογραφική αποτύπωσή τους, η αναγραφή του κτηματολογικού αριθμού, του ονοματεπώνυμου-πατρώνυμου και των διευθύνσεων μόνιμης κατοικίας των φερομένων ιδιοκτητών, ενώ παράλληλα καταγράφηκαν λεπτομερώς όλα τα επικείμενα που θίγονται από τις απαλλοτριώσεις.

Επίσης, έγινε οριοθέτηση των ιδιοκτησιών για το σύνολο της έκτασης τους, έτσι ώστε να απεικονίζονται όλα τα εναπομένοντα εκτός απαλλοτρίωσης τμήματα των θιγομένων ιδιοκτησιών, προκειμένου να είναι δυνατός ο υπολογισμός της πιθανής απομείωσης της αξίας τους. Καταγράφηκε η υφιστάμενη χρήση τους (αγρός καλλιεργούμενος, ελαιώνας κλπ).

Έγινε καταγραφή όλων των ιδιοκτησιών του Δημοσίου, έτσι ώστε να εξαιρεθούν από την κήρυξη της απαλλοτρίωσης.

Στην υπό μελέτη περιοχή εφαρμόστηκαν όλα τα υφιστάμενα όρια απαλλοτρίωσης τα οποία αφορούν ως επί το πλείστον οδικό δίκτυο ΦΕΚ 141/25-02-2002 , ΦΕΚ 1047/28-11-2002 , ΦΕΚ 134/21-02-2002 , ΦΕΚ 941/30-10-2002 και ΦΕΚ 1146/24-12-2002 αλλά και το όριο απαλλοτρίωσης της διευθέτησης του ποταμού Ερασίνου στο βόρειο τμήμα του ρέματος Αγίου Γεωργίου ΚΥΑ 1008104/886/0010/22-12-2008 ΦΕΚ 616/31-12-2008

Ο χαρακτηρισμός του οδικού δικτύου προέκυψε από το έγγραφο με Α.Π. 2187/ Μάρτιος 2017 της τεχνικής υπηρεσίας του Δήμου Μαρκοπούλου μετά από το σχετικό αίτημά μας.

Επειδή στην υπό μελέτη περιοχή υπάρχει μελέτη κτηματογράφησης (ΚΤ-13) Εθνικού κτηματολογίου (έχει γίνει η Α’ Ανάρτηση), μετά από αίτηση στην ΕΚΧΑ μας χορηγήθηκαν τα στοιχεία (πίνακες και διαγράμματα) τα οποία χρησιμοποιήθηκαν σε συνδυασμό με τα δεδομένα της κτηματογράφησης υπαίθρου για το σωστότερο δυνατό αποτέλεσμα ως προς την οριοθέτηση των ιδιοκτησιών. Δεν έχει εκδοθεί ΦΕΚ περαίωσης της κτηματογράφησης του Εθνικού Κτηματολογίου και δεν έχουν αναρτηθεί Δασικοί χάρτες στην υπό μελέτη περιοχή. Οι δασικές εκτάσεις που αναγράφονται στου κτηματολογικούς πίνακες προέκυψαν από την δήλωση της Διεύθυνσης Δασών Ανατολικής Αττικής στην μελέτη του Κτηματολογίου (ΚΤ-13)

Κρίνεται σκόπιμο να επισημανθεί ότι, ήταν αδύνατο να εντοπισθούν και να επιμετρηθούν τα υπόγεια δίκτυα άρδευσης.

Οι κτηματολογικοί πίνακες ομαδοποιήθηκαν ανάλογα με το αντικείμενο της μελέτης.

Αφού οριστικοποιήθηκαν τα όρια απαλλοτρίωσης έγινε η εμβαδομέτρηση των επιφανειών οι οποίες απαλλοτριώνονται και αφού αφαιρέθηκαν οι εκτάσεις του δημοσίου προέκυψαν οι εκτάσεις για τις οποίες πρέπει να γίνει η κήρυξη.

Οι εργασίες κτηματογράφησης (κτηματολόγιο απαλλοτριούμενων εκτάσεων), όπως αυτές καθορίστηκαν σύμφωνα με τα οριζόμενα στα συμβατικά τεύχη της μελέτης του θέματος και κατόπιν επανεκτίμησης του φυσικού αντικειμένου αφορούν:

* Tη διευθέτηση του ρέματος Αγίου Γεωργίου
* Τη διευθέτηση του ρέματος Μαλέξη
* Την τάφρο Νότια του Ολυμπιακού Ιππικού Κέντρου
* Την τάφρο Μαρκοπούλου

## 4.1 Διευθέτηση ρέματος Αγίου Γεωργίου

Η διευθέτηση του ρέματος Αγίου Γεωργίου αφορά το τμήμα του ρέματος από την Χ.Θ.0+824,00 έως την Χ.Θ. 8+161,00 (ανάντη άκρο του τεχνικού Τ1, όπου γίνεται η συμβολή των ρεμάτων Καλυβίων και Κουβαρά).Το κατάντη τμήμα του ρέματος Αγίου Γεωργίου (από Χ.Θ. 0+824 έως την συμβολή του με τον ποταμό Ερασίνο) έχει μελετηθεί στην μελέτη διευθέτησης του ποταμού Ερασίνου διότι έπρεπε να συνδυαστεί με το σχεδιασμό του έργου συμβολής.

Σε πρώτη φάση, τα όρια απαλλοτρίωσης ορίσθηκαν επάνω στα υφιστάμενα τοπογραφικά διαγράμματα και χορηγήθηκαν σε μορφή αρχείου ‘.DWG’ από τους συμπράττοντες μελετητές της υδραυλικής μελέτης.

Σε όλες τις θέσεις σύνταξης του Κτηματολογίου, οι εκτάσεις που απαιτείται να απαλλοτριωθούν είναι ιδιόκτητες και δημόσιες (Ρέμα Αγίου Γεωργίου και υφιστάμενο οδικό δίκτυο). Συγκεκριμένα η πλειοψηφία των ιδιωτικών εκτάσεων είναι αμπελώνες και χέρσα, λίγοι ελαιώνες, λίγες καλλιέργειες καρποφόρων δένδρων και κάποιες αροτραίες εκτάσεις.

Οι δασικές εκτάσεις όπως αυτές δηλώθηκαν στην Μελέτη του Εθνικού Κτηματολογίου (ΚΤ-13) από την Διεύθυνση Δασών Ανατολικής Αττικής είναι με θαμνώδη βλάστηση και αφορούν τα ΚΑΔΕ : 05088910-05088911-05088916-05088917 και 05088918 οι οποίες διεκδικούνται από ιδιώτες και 05088912-05088919 (Ρέμα Αγίου Γεωργίου) και 05088915 (Υφιστάμενος χωματόδρομος)

Στο βόρειο τμήμα της υπό απαλλοτρίωση περιοχής περιλαμβάνεται μέρος της τελεσθείσας απαλλοτρίωσης του ποταμού Ερασίνου ΚΥΑ 1008104/886/0010/22-12-2008 (ΦΕΚ 616/31-12-2008).

Τα ΚΑΔΕ 05088326-05088328 και 05088329 συμμετέχουν στην παρούσα απαλλοτρίωση αλλά και στην απαλλοτρίωση του ρέματος Μαλέξη .Επίσης τα ΚΑΔΕ 05088147 και 05088148 συμμετέχουν και στην απαλλοτρίωση της Τάφρου Νότια του Ολυμπιακού Ιππικού Κέντρου.

## 4.2 Διευθέτηση ρέματος Μαλέξη

Στην παρούσα μελέτη μελετήθηκε το κατάντη τμήμα του ρέματος Μαλέξη, από το βόρειο όριο του Ο.Ι.Κ. (εκβολή κατασκευασμένου έργου) μέχρι τη συμβολή του με το ρέμα Αγ. Γεωργίου.

Τα όρια απαλλοτρίωσης ορίσθηκαν επάνω στα υφιστάμενα τοπογραφικά διαγράμματα και χορηγήθηκαν σε μορφή αρχείου “DWG” από τους συμπράττοντες μελετητές της υδραυλικής μελέτης.

Σε όλες τις θέσεις σύνταξης του Κτηματολογίου, οι εκτάσεις που απαιτείται να απαλλοτριωθούν είναι ιδιωτικές και δημόσιες (υφιστάμενο οδικό δίκτυο). Συγκεκριμένα η πλειοψηφία των ιδιωτικών εκτάσεων είναι χέρσα, λίγοι ελαιώνες και αμπελώνες.

Σύμφωνα με την δήλωση της Διεύθυνσης Δασών Ανατολικής Αττικής στην Μελέτη του Εθνικού Κτηματολογίου (ΚΤ-13) δεν διεκδικούνται δασικές εκτάσεις στην συγκεκριμένη περιοχή.

Τα ΚΑΔΕ 05088326-05088328 και 05088329 συμμετέχουν στην παρούσα απαλλοτρίωση αλλά και στην απαλλοτρίωση του ρέματος Αγίου Γεωργίου.

## 4.3 Τάφρος Νότια του Ολυμπιακού Ιππικού Κέντρου (Τάφρος Ν.Ο.Ι.Κ.)

Η χάραξη της τάφρου ακολουθεί την αριστερή πλευρά του δρόμου (οδός Μυρρινούντος).

Τα όρια απαλλοτρίωσης ορίσθηκαν επάνω στα υφιστάμενα τοπογραφικά διαγράμματα και χορηγήθηκαν σε μορφή αρχείου “DWG” από τους συμπράττοντες μελετητές της υδραυλικής μελέτης.

Σε όλες τις θέσεις σύνταξης του Κτηματολογίου, οι εκτάσεις που απαιτείται να απαλλοτριωθούν είναι ιδιόκτητες και δημόσιες (υφιστάμενο οδικό δίκτυο). Συγκεκριμένα η πλειοψηφία των ιδιωτικών εκτάσεων είναι ελαιώνες και αμπελώνες αλλά στο απαλλοτριωθέν τμήμα είναι χέρσες εκτάσεις.

Σύμφωνα με την δήλωση της Διεύθυνσης Δασών Ανατολικής Αττικής στην Μελέτη του Εθνικού Κτηματολογίου (ΚΤ-13) δεν διεκδικούνται δασικές εκτάσεις στην συγκεκριμένη περιοχή.

Τα ΚΑΔΕ 05088147 και 05088148 συμμετέχουν και στην απαλλοτρίωση του ρέματος Αγίου Γεωργίου.

## 4.4 Τάφρος Μαρκοπούλου

Παράλληλα με την παλαιά σιδηροδρομική γραμμή υφίσταται τραπεζοειδής τάφρος χωμάτινης διατομής στην οποία συγκεντρώνονται τα όμβρια των γύρω περιοχών. Λόγω των παρεμβάσεων που έχουν γίνει στην περιοχή η εν λόγω τάφρος δεν έχει φυσική απορροή και τα ύδατα λιμνάζουν.

Η προτεινόμενη Τάφρος Μαρκοπούλου θα αποκαταστήσει την απορροή της υφιστάμενης τάφρου και θα συμβάλλει στο ρέμα Καλυβίων και τελικώς στο ρέμα Αγίου Γεωργίου.

Στη πορεία της διασταυρώνεται με την λεωφόρο Λαυρίου (οδός Μαρκοπούλου-Κερατέας-Λαυρίου) και την λεωφόρο Ιππικού Κέντρου για τις οποίες εφαρμόστηκαν τα όρια απαλλοτρίωσης όπως αυτά δόθηκαν από την Διεύθυνση απαλλοτριώσεων.

Σε όλες τις θέσεις σύνταξης του Κτηματολογίου, οι εκτάσεις που απαιτείται να απαλλοτριωθούν είναι ιδιόκτητες και δημόσιες (υφιστάμενο οδικό δίκτυο). Συγκεκριμένα η πλειοψηφία των ιδιωτικών εκτάσεων είναι ελαιώνες ,αμπελώνες και χέρσες εκτάσεις.

Σύμφωνα με την δήλωση της Διεύθυνσης Δασών Ανατολικής Αττικής στην Μελέτη του Εθνικού Κτηματολογίου (ΚΤ-13) δεν διεκδικούνται δασικές εκτάσεις στην συγκεκριμένη περιοχή.

## 5. ΑΠΑΛΛΟΤΡΙΩΣΕΙΣ

Για την διευθέτηση του ρέματος Αγίου Γεωργίου η συνολική έκταση προς κήρυξη της απαλλοτρίωσης ανέρχεται σε 155.136,62 τ.μ., ενώ οι εκτάσεις του Δημοσίου που δεν θα συμπεριληφθούν στην κήρυξη ανέρχονται σε 48.553,27 τ.μ.

Για την διευθέτηση του ρέματος Μαλέξη η συνολική έκταση προς κήρυξη της απαλλοτρίωσης ανέρχεται σε 10.914,77 τ.μ., ενώ οι εκτάσεις του Δημοσίου που δεν θα συμπεριληφθούν στην κήρυξη ανέρχονται σε 1.630,41 τ.μ.

Για την Τάφρο Νότια του Ολυμπιακού Ιππικού Κέντρου (Τάφρος Ν.Ο.Ι.Κ.) η συνολική έκταση προς κήρυξη της απαλλοτρίωσης ανέρχεται σε 2.092,00 τ.μ., ενώ οι εκτάσεις του Δημοσίου που δεν θα συμπεριληφθούν στην κήρυξη ανέρχονται σε 1.430,71 τ.μ.

Για την Τάφρο Μαρκοπούλου η συνολική έκταση προς κήρυξη της απαλλοτρίωσης ανέρχεται σε 5.660,37 τ.μ., ενώ οι εκτάσεις του Δημοσίου που δεν θα συμπεριληφθούν στην κήρυξη ανέρχονται σε 1.005,83 τ.μ.

Η συνολική έκταση προς κήρυξη φαίνεται αναλυτικά στον παρακάτω πίνακα:

|  |  |  |  |  |
| --- | --- | --- | --- | --- |
| **ΔΗΜΟΤΙΚΟ ΔΙΑΜΕΡΙΣΜΑ/ ΔΗΜΟΣ/ΚΟΙΝΟΤΗΤΑ** | **ΘΕΣΗ** | **ΕΜΒΑΔΟ ΙΔΙΩΤΙΚΩΝ ΕΚΤΑΣΕΩΝ** | **ΕΜΒΑΔΟ ΔΗΜΟΣΙΩΝ ΕΚΤΑΣΕΩΝ** | **ΣΥΝΟΛΙΚΟ ΕΜΒΑΔΟ ΑΠΑΛΛΟΤΡΙΩΣΗΣ** |
| ΜΑΡΚΟΠΟΥΛΟ ΜΕΣΟΓΑΙΑΣ (088) | ΤΑΦΡΟΣ ΜΑΡΚΟΠΟΥΛΟΥ | 5660.37 | 1005.83 | 6666.20 |
| ΡΕΜΑ ΑΓ. ΓΕΩΡΓΙΟΥ | 155136.62 | 48553.27 | 203689.89 |
| ΡΕΜΑ ΜΑΛΕΞΗ | 10914.77 | 1630.41 | 12545.18 |
| ΤΑΦΡΟΣ ΝΟΤΙΩΣ Ο.Ι.Κ. | 2092.00 | 1430.71 | 3522.71 |
| **ΣΥΝΟΛΟ ΙΔΙΩΤΙΚΩΝ ΕΚΤΑΣΕΩΝ ΑΠΑΛΛΟΤΡΙΩΣΗΣ** | | **173803.76** |  |  |
| **ΣΥΝΟΛΟ ΔΗΜΟΣΙΩΝ ΕΚΤΑΣΕΩΝ ΑΠΑΛΛΟΤΡΙΩΣΗΣ** | |  | **52620.22** |  |
| **ΓΕΝΙΚΟ ΣΥΝΟΛΟ ΕΚΤΑΣΕΩΝ ΑΠΑΛΛΟΤΡΙΩΣΗΣ** | | **226423.98** | |  |
| ***ΕΚΤΑΣΗ ΠΡΟΣ ΚΗΡΥΞΗ*** | ***173.803,76 μ2*** |  |  |  |

## 6. ΕΚΤΙΜΩΜΕΝΟ ΚΟΣΤΟΣ ΑΠΑΛΛΟΤΡΙΩΣΕΩΝ

Το κόστος των απαλλοτριώσεων, λαμβάνοντας υπόψη τις τιμές που έχουν επιδικασθεί για τις απαλλοτριώσεις επιφάνειας γης και επικειμένων για τα έργα διευθέτησης του ρέματος Ερασίνου με απομείωση 20% περίπου, εκτιμάται ότι θα ανέλθει σε :

|  |  |
| --- | --- |
| **Τμήμα Έργου** | **Εκτιμώμενο Κόστος Απαλλοτριώσεων** |
| ΡΕΜΑ ΑΓΙΟΥ ΓΕΩΡΓΙΟΥ | 7.800.000,00 € |
| ΡΕΜΑ ΜΑΛΕΞΗ | 600.000,00 € |
| ΤΑΦΡΟΣ ΝΟΤΙΑ Ο.Ι.Κ. | 150.000,00 € |
| ΤΑΦΡΟΣ ΜΑΡΚΟΠΟΥΛΟΥ | 250.000,00 € |
| **ΣΥΝΟΛΟ** | **8.800.000,000 €** |

Το έργο έχει ενταχθεί στην ειδική πράξη του Υπουργικού Συμβουλίου υπ’ αριθμό 26 της 26-12-2017 για την υπαγωγή στις διατάξεις της παρ.1 του άρθρου 7Α του Κώδικα Αναγκαστικών Απαλλοτριώσεων Ακινήτων ΦΕΚ 199Α / 21-12-2017 (Παράρτημα Γ)

Η εκτίμηση δαπάνης της απαλλοτρίωσης για τις εκτάσεις και τα επικείμενα επ’ αυτών εκτιμάται περί τα 8.800.000 €. Το ακριβές ποσό καθορίζεται από ορκωτό εκτιμητή.

Η σχετική δαπάνη θα βαρύνει το ενάριθμο έργο 2018ΣΕ07200012 της ΣΑΕ072 του Προγράμματος Δημοσίων Επενδύσεων.